పాలంకుల్, పేపరంకుల్, కూరలంకుల్, ఆపోజిట్ హౌసంకుల్, పక్కింటంకుల్ - Muchata
పాలంకుల్, పేపరంకుల్, కూరలంకుల్, ఆపోజిట్ హౌసంకుల్, పక్కింటంకుల్
'పిల్లలకి బొత్తిగా చుట్టరికాలూ, బంధుత్వాలూ తెలియడంలేదండీ! ఎవరికెవరం ఏమవుతామో కూడా తెలీట్లా!' తనెప్పట్నుంచో ఆవేదన చెందుతోంది.
ఒకవేళ ఎవరన్నా ఇంటికొస్తే ఎదురుగా నిలబడిన పెద్దమనిషిని పరిచయం చేద్దామని మొదలెట్టగానే 'సర్సరే, నాకు మావయ్యవుతారా బాబాయా? అదొక్కటీ చెప్పు చాలు!' అని నిర్దాక్షిణ్యంగా 'కట్' చేసిపడేస్తారు.
వాళ్లకన్నా మూడునాలుగేళ్లు పెద్దయితే అన్నయ్యో(బ్రో), అక్కో(సిస్)!
ఒకవేళ పెళ్లయిపోయి ఒక బిడ్డని చంకనేసుక్కనబడితే అంకులూ, ఆంటీ…!
ఈ విపత్తు ఒక్కసారిగా వచ్చిందేమీకాదు. మా అమ్మకి ఒక చెల్లెలుంది. వేసవిసెలవులకీ, సంక్రాంతికీ అక్కచెల్లెళ్లిద్దరూ పిల్లామేకలతో కలిసి గూడెం వెళ్లడం చాలాకాలం నడిచింది.
అమ్మకీ, పిన్నికీ అన్నయ్యలిద్దరితోపాటు పెత్తల్లి కొడుకు ఒకాయన కూడా ఎదురింట్లోనే వుండేవాడు. మొత్తం ముగ్గురు మావయ్యలు, అత్తయ్యలు, బావలు, వదినలు…ఇలా వీధివీధంతా విజయరామయ్యగారి సంతానంతో పండగ మూడురోజులూ 'బ్రహ్మోత్సవాలు' జరుగుతుండేవి!
'పిన్నీ! నాకు బోర్నవిటా కలిపిస్తావా?'
'అత్తయ్యా! బాయిలర్లో నీళ్లున్నాయా?'
'వదినా! అరిటాకులు కావాల్ట! వెళదాం వస్తావా?'
ఇలా వరసలు పెట్టి పిలుచుకుంటోంటే ఇక మర్చిపోయే అవకాశం ఎక్కడ? ఇక పదిపదిహేనేళ్లు నిండిన పిల్లలని ఇంట్లోవుండే ముసలాళ్లు వారికి తగిన ఈడూజోడూ కనిపెట్టి, 'ఆ'రకంగా మాటాడ్డం మొదలెట్టేవారు.
సెలవులైపోయి తిరిగెళ్లేటప్పుడు రిక్షాలొచ్చి గుమ్మంలో నిలబడగానే తాళాలేసిన ఆకుపచ్చ ట్రంకుపెట్టెలూ, బట్టలు బయటికి కనబడేలా కుక్కిన చేతిసంచులూ, జిప్పులూడిపోయిన బ్యాగులూ…అన్నీ కలిసి వీధరుగుల మీద వరసగా నిలబడుండేవి.
పిల్లలందరూ తలోటీ పట్టుకుని నేనంటే నేనంటూ రిక్షాల్లోకి చేరేస్తూంటే ఆ సరదాయే వేరు. మళ్లీ సెలవులదాకా కలుసుకోవడం కుదరదన్న బాధను కూడా మర్చిపోయి ఆ కాసేపూ హాయిగా గడిపేద్దాం అనుకునేవాళ్లం.
మంచోచెడో ఏదయితేనేం, మానవ సంబంధాల్ని టేబ్యులార్ ఫామ్ వేసిమరీ చూపించేవారు. ఒకవేళ మనం పొరపాటుగా 'అక్కా!' అని పిలిస్తే 'ఒరేయ్, అది నీకు వదినవుతుంది. అలానే పిలవాలి!' అంటూ రూల్ పొజిషన్ గుర్తుచేసేవారు.
ఇప్పుడు అపార్ట్‌మెంటుల్లో పాలంకుల్, పేపరంకుల్, కూరలంకుల్, ఆపోజిట్ హౌసంకుల్, పక్కింటంకుల్…అంటూ చాలామంది అంకుళ్లు….
మరమరాలాంటీ, టైలరాంటీ, బెగ్గరాంటీ, ఎదురింటాంటీ…ఇలా బోల్డుమంది ఆంటీలు తయారయ్యారు.
మనం ఉన్న కాసింత జుత్తుకీ రంగులేసి, జీన్సూ, టీషర్టులూ వేసుకు తిరిగినా వయసునెవడు దాచగలడు? అంచేత లిఫ్ట్ లోను, షాపుల్లోను ఇరవై, పాతిక కుర్రాళ్లందరూ 'అంకల్…!' అని పిలిచినా పెద్దగా ఫీలవ్వకూడదనీ, ఒకవేళ ఫీలైనా బయటికి తెలీనివ్వకూడదనీ పదేళ్లక్రితమే ఒట్టేసేసుకున్నాను.
ఈ వరసల విషయంలో ఒక్కొక్కరిది ఒక్కో స్కూలు!
కొత్తగా పెళ్లిచేసుకుని హాయిగా చైతు, సమంతాల్లా కిలకిలా కాపురముంటున్నారు ఒక జంట. అపార్ట్‌మెంట్‌లో పిల్లలందరూ అతన్ని 'అన్నయ్యా!' అనీ, ఆ పిల్లని 'అక్కా!' అనీ పిలుస్తారు. ఇప్పుడు వాళ్లిద్దరూ ఒకరికొకరు ఏమవుతారు? ఇదొక బేతాళప్రశ్న!
ఇంతకుముందు మేఁవుండే ఇంట్లో మేడమీద ఒక తెలుగు కుటుంబం అలహాబాద్ నుంచి ట్రాన్స్‌ఫరై వచ్చి చేరారు. ఆ పెద్దావిడకి అరవయ్యేళ్లుంటాయి. రోజూ మా గుమ్మంలో నిలబడి 'అన్నయ్యగారున్నారా?' అనడిగేది. మా నాన్నగారి గురించి అడుగుతున్నారేమో అనుకుని 'లేరండీ! వైజాగ్ లో వున్నారు!' అని చెబుతుండేది తను!
ఒకరోజు సాయంత్రం నేను కరెంట్ పోయిందని నిద్రలేచి హాల్లోకి రాబోతోంటే ఆవిడొచ్చి 'అన్నయ్యగారు లేరా?' అనడగడం, 'లేరు, వైజాగ్ లోనే వున్నా'రని తను చెప్పడం విని బయటకొచ్చాను.
ఆవిడకి కోపమొచ్చేసింది. 'అదేఁవండీ, అన్నయ్యగారు ఇంట్లోనేవుంటే లేరని చెప్తున్నారూ?' అంటూ నిలదీసింది. మాకిద్దరికీ కరెంట్ లేకపోయినా షాక్ కొట్టినట్టయింది.
చేసేదేంలేక పెద్దమనసు చేసుకుని, రాజశేఖర్ లా ఫీలైపోయి, దేవుడిచ్చిన అంత'పెద్ద' చెల్లెలిని మీరాజాస్మిన్లా ఆదరించి మాటాడి పంపేశాను. కానీ ఆవిడేమో నేను కనబడిన ప్రతిసారీ 'అన్నయ్యగారో, అన్నయ్యగారో…' అంటూ నన్ను గుమ్మడి లా తయారు చేసేసింది! దగ్గు, గుండెనొప్పీ లేవంతే!
ఇంకో కథ:
మా పెద్దాడు అయిదో, ఆరో చదువుతోండగా ఒకరోజు సాయంత్రం మా ల్యాండ్ ఫోన్ మోగింది. టీవీముందు కూర్చున్న తను వెళ్లి ఫోన్ తీసేటప్పటికి అట్నుంచి మావాడి క్లాస్‌మేట్ ఒకమ్మాయి కంగారుగా 'ఆంటీ! అంకుల్ని అరెస్ట్ చేసారు. మీరు అర్జెంటుగా రండి!' అని ఫోన్ పెట్టేసింది.
తనకి ఒక్కసారిగా గుండెదడొచ్చేసి చేతిలోంచి ఫోన్ జారిపోయింది. ఈలోగా అప్పుడే ఇంటికొచ్చిన నేను వీధిగుమ్మంలో నిలబడి నవ్వుతూ 'నాకోసమేనా ఎదురుచూస్తున్నావు?' అంటూ రొమాంటిగ్గా అడిగేసరికి తను మరోసారి అవాక్కయిపోయింది.
'అదేంటీ? ఇప్పుడే ఫోనొచ్చింది మిమ్మల్ని పోలీసులు పట్టుకున్నారని….?!&%₹#@' అంటూ వాక్యం పూర్తిచెయ్యలేకపోతోంది. నాకైతే ఇన్సెప్షన్ సినిమాలా వుంది.
'కొంపదీసి తనకి నెత్తిమీద ఏఁవన్నా పడిందా? అసలే పాతపురాణీ కొంప!' అనుకున్నాను.
ఇంతకీ జరిగిందేఁవిటంటే…
మా పిల్లల ఆటోడ్రైవర్ చాలా పేచీకోరు మనిషి. రోజూ ఎవరో ఒకరితో గొడవపెట్టుకోకపోతే అతనికి చాలా చిరాగ్గా వుంటుంది. ఆరోజూ అలాగే ఆపోజిట్ డైరెక్షన్లో వెళ్తోంటే పోలీసులు పట్టుకున్నారు. మనవాడు వాళ్లని కొట్టినంత పనిచేసాడు. దాంతో వాళ్లకి తిక్కరేగి అరెస్ట్ చేసి తీసుకుపోయారు.
ఇప్పుడు మావాణ్ణి తీసుకెళ్లడానికి తనో, నేనో స్కూలుకెళ్లాలి. లేకపోతే చిన్నపిల్లాడు కదా, ఏడుస్తాడు.
'ఆటో అంకుల్ని అరెస్ట్ చేసి తీసుకుపోయారు. మీవాణ్ణి తీసుకెళ్లడానికి మీర్రండి!' ఇదీ అసలు విషయం!
ఈ మెసేజ్ అంతందంగా చేర్చింది ఆపిల్ల!
వీళ్లనిలాగే వదిలేస్తే గురజాడంకుల్, ద్వారం వెంకటస్వామి నాయుడంకుల్, కోడిరామ్మూర్తంకులని కూడా అనేస్తారు.
ఒక్కోసారి మూడేళ్ల చిట్టిపొట్టి వెధవలు ఇంటికొచ్చి కాలింగ్ బెల్ కొడతారు. తలుపుతీసి 'ఏరా? ఏంకావాలి?' అనడిగితే 'ఆంటీ! అల్లా ఆంటీ మీయింటికొచ్చేరా?' అనడుగుతాడు. మనకి నవ్వాగదు. వాడికేమో ఆ ఆంటీ పేరుతెలీదు. అదెంతకీ పరిష్కారానికి నోచుకోని సమస్య.
……..జగదీశ్ కొచ్చెర్లకోట
భాస్కర్ యర్రమల్ల says
చాలా సరదా గా చెప్పారు నిజం గా మనకు రోజు కనిపించే తంతు ఇది తల్లి తండ్రులు కుడా మురిసిపోతున్నారు .
Baga rasaru, Journalist uncle!
Daadaapu andaru connect ayye yee jaadyaanni chaalaa chakkagaa humorousgaa present chesaaru. 'Annayya gaaru' episode naa anubhavam nunche raasaaremo annantha baagaa undi. :-))) Good one.
హ హ .. nice article . గురజాడ అంకుల్ … !!! సూపర్
వల్లి says
తెలుగు భాషకి వయసు ఉంటుంది. మావ, మావయ్య, మావగారు. సంభందం ఒకటే అయిన, వయసుతో పాటు పిలుపు. ఇంగ్లిష్ కి ఈ సౌలభ్యం లేదు. అది సమస్య. ఒక సరదా సంఘటన. చిన్నప్పుడు, మా అమ్మ , నన్ను , ఒరే అక్కయ్యను కాలేజీ నుంచి పిలుచుకురా అంది. నేను వెళ్లి అక్కడ , మా అక్కయ్య కావాలి అని అడిగా. మీ అక్కయ్య పేరు చెప్తే పంపిస్తామని వాళ్ళు , నేను తెల్ల మొహం, వాళ్ళు నవ్వులు. మద్రాసు మావయ్య అనే వాళ్ళం. ఆయన పేరు ఇంత వరకు తెలేదు!☺️
సాయి says
భావవ్యక్తీకరణ సమస్య లాగ ఇది వరుస వ్యక్తీకరణ సమస్య
Idi dr.jadish garidi kada, post chesinappudu you should mention his name
ఆయనదే పోస్టు, తన పేరు మెన్షన్ చేయలేదని ఎందుకు అనుకున్నారు..? పక్కాగా తన పేరుతోనే షేర్ చేస్తాను…
KB.RAMMOHAN says
ఈ సందర్బంగా కాకినాడలో హోమియో డాక్టర్ ఆకెళ్ళ కామేశ్వరరావు గారు గుర్తుకొస్తున్నారు. ఢిల్లీ నుంచి వచ్చిన తన పిల్లలకు అందర్నీ వరుసలు పెట్టి పిలవాలని, ఆలా వావివరస తెలియనివాళ్లయితే అంకుల్ అని పిలవాలని, ఎవరైనా సరే కుర్చీలో కూర్చోబెట్టి మర్యాదగా వ్యవహరించాలని క్రమశిక్షణ నేర్పించారు. పిల్లలు అలాగే బుద్ధిగా నడవడం మొదలు పెట్టారు. ఒకరోజు అయన ఇంట్లో లేని సమయంలో ముష్టివాళ్ళిద్దరు రావడంతో వాళ్ళను లోపలి పిలిచి కూర్చోబెట్టి మంచినీళ్లిస్తామని లోపలి వెళ్లి వచ్చేలోగా చేతికందిన వాటితో ఉడాయించేశారు. అయితే డాక్టర్ గారు తిరిగివచ్చాక అయ్యో పాపం మన ముష్టంకుల్, ముష్టాఆంటీ మంచినీళ్లు తాగకుండానే వెళ్లిపోయారు" అని ఆవేదన వ్యక్తం చేశారు. తీరా చూస్తే వాళ్లు తమ చేతికి అందిన వస్తువులు పట్టుకెళ్లినట్టు గుర్తించారు. ఈ మధ్య చెత్త పోగుచేసుకుని వెళ్ళేవాళ్ళను కూడా పిల్లలు మర్యాదగా చెత్తంకులు, చెత్తఆంటీ అని మర్యాద చేస్తుండడం సరదాగా ఉంటుంది.
palankul, peparankul, kooralankul, apozit housankul, pakkintankul - Muchata
palankul, peparankul, kooralankul, apozit housankul, pakkintankul
'pillalaki bottigaa chuttarikaaluu, bandhutvaaluu teliyadamledandii! evarikevaram emavutamo kuudaa telitla!' taneppatnuncho aavedana chendutondi.
okavela evaranna intikoste edurugaa nilabadina peddamanishini parichayam cheddamani modalettagaane 'sarsare, naaku mavayyavutara babaya? adokkati cheppu chaalu!' ani nirdaakshinhyamgaa 'kat' chesipadestaru.
vallakanna moodunaalugellu peddayithe annayyo(bro), akko(sis)!
okavela pellayipoyi oka biddani chankanesukkanabadite ankuluu, anti!
ee vipattu okkasariga vachindemeekaadu. maa ammaki oka chellelundi. vesaviselavulakee, sankraantikii akkachellelliddaru pillaamekalato kalisi goodem velladam chalakalam nadichindi.
ammaki, pinnikee annayyaliddaritopaata pettalli koduku okaayana kuudaa edurintlone vundevaadu. mottam mugguru maavayyalu, attayyalu, baavalu, vadinaluilaa veedhiveedhantaa vijayaramayyagaari santaanamtho pandaga moodurojulu 'brahmotsavalu' jarugutundevi!
'pinni! naaku bornavita kalipistava?'
'attayya! baayilarlo neellunnaya?'
'vadina! aritaakulu kavalta! veladaam vastava?'
ilaa varasalu petti piluchukuntonte ika marchipoye avakaasam ekkada? ika padipadihenellu nindina pillalani intlovunde musalaallu vaariki tagina eedoojoduu kanipetti, 'aa'rakamgaa mataddam modalettevaaru.
selavulaipoyi tirigelletappudu rikshaalochi gummamlo nilabadagaane taalaalesina aakupaccha trankupetteluu, battalu bayatiki kanabadela kukkina chetisanchuluu, jippuludipoyina byagulionni kalisi veedharugula meeda varasagaa nilabadundevi.
pillalandaruu taloti pattukuni nenante nenantu rikshaalloki cherestunte aa saradaye vaeru. malli selavuladaka kalusukovadam kudaradanna baadhanu kuudaa marchipoyi aa kaasepuu haayigaa gadipeddam anukunevallam.
manchochedo edayithenem, manava sambandhaalni tabular fam vesimari chupinchevaaru. okavela manam porapaatugaa 'akka!' ani piliste 'orey, adhi neeku vadinavutundi. alaane pilavali!' antuu rool position gurtuchesevaaru.
ippudu apartymentullo palankul, peparankul, kooralankul, apozit housankul, pakkintankulnari chaalaamandi ankulle.
maramaralanti, tileronty, beggaranti, edurintantiiliilaa boldumandi aanteelu tayaarayyaaru.
manam unna kaasinta juttuki rangulesi, jeensoo, teashartuluu vesuku tirigina vayasunevadu dachagaladu? anchetha lift lonu, shaapullonu iravai, paatika kurrallandaru 'ankalm!' ani pilichina peddagaa pheelavvakudadanii, okavela pheelaina bayatiki teleenivvakudadanii padellakritame ottesesukunnanu.
ee varasala vishayamlo okkokkaridi okko skoolu!
kottagaa pellichesukuni haayigaa chaitu, samantallah kilakila kaapuramuntunnaaru oka janta. apartymenteli pillalandaruu atanni 'annayya!' any, aa pillani 'akka!' any pilustaaru. ippudu vaalliddaruu okarikokaru emavutaru? idoka betalaprasna!
intakumundu mevunde intlo medameeda oka telugu kutumbam alahabad nunchi transeafarai vachi cheraaru. aa peddaavidaki aravayyelluntaayi. roojoo maa gummamlo nilabadi 'annayyagarunnara?' anadigedi. maa naannagaari gurinchi adugutunnaremo anukuni 'larondy! wizag loo vunnaru!' ani chebutundedi tanu!
okaroju saayantram nenu current poyindani nidralechi halloki rabotonte aavidochi 'annayyagaaru lera?' anadagadam, 'leru, wizag lone vunna'rani tanu cheppadam vini bayatakochanu.
aavidaki kopamochesindi. 'ademvandi, annayyagaaru intlonevunte lerani cheptunnaaruu?' antuu niladeesindi. maakiddarikii current lekapoyina shak kottinattayindi.
chesedemleka peddamanasu chesukuni, rajasekhar laa pheelaipoyi, devudichina anta'pedda' chellelini meerajasminla aadarinchi matadi pampesaanu. cony aavidemo nenu kanabadina pratisaarii 'annayyagaaro, annayyagaare' antuu nannu gummadi laa tayaaru chesesindi! daggu, gundenoppy levanthe!
inko katha:
maa peddaadu ayido, aaro chaduvutondaga okaroju saayantram maa land fon mogindi. teeveemundu kuurchunna tanu velli fon teesetappatiki atnunchi mavadi classmate okammai kangaarugaa 'anty! ankulni arest chesaru. meeru arjentugaa randi!' ani fon pettesindi.
tanaki okkasariga gundedadochesi chetilonchi fon jaaripoyindi. eelogaa appude intikochina nenu veedhigummamlo nilabadi navvutuu 'nakosamena eduruchustunnavu?' antuu romantigga adigesariki tanu marosari avaakkayipoyindi.
'adenti? ippude phonochindi mimmalni poliisulu pattukunnarani.?!&u₹#@' antuu vaakyam poorticheyyalekapotonto. naakaithe inseption cinemala vundi.
'kompadeesi tanaki nettimeeda eavanna padinda? asale paatapuraanii kompa!' anukunnaanu.
intakee jarigindevitante
maa pillala autodriver chala pechikoru manishi. roojoo evaro okaritho godavapettukokapothe ataniki chala chiragga vuntundi. aarojuu alaage apozit directionlo veltonte poliisulu pattukunnaru. manavadu vaallani kottinanta panichesaadu. daamto vaallaki tikkaregi arest chesi teesukupoyaaru.
ippudu maavaanni teesukelladaaniki tano, neno schoolukellaali. lekapothe chinnapilladu kada, edustadu.
'auto ankulni arest chesi teesukupoyaaru. meevaanni teesukelladaaniki meerrandi!' idhee asalu vishayam!
ee messeg antandamgaa cherchindi aapilla!
veellanilaage vadileste gurajadankul, dwaram venkataswamy nayudankul, kodirammoortankulani kuudaa anestaaru.
okkosari moodella chittipotti vedhavalu intikochi calling bel kodataru. taluputiisi 'era? enkavali?' anadigithe 'anty! alla anty meeyintikochera?' anadugutaadu. manaki navvaagadu. vadikemo aa anty paeruteleedu. adentakee parishkaaraaniki nochukoni samasya.
yu..jagadish kocherlakota
bhaskar yarramalla says
chala sarada gaa cheppaaru nijam gaa manaku roju kanipinche tantu idhi talli tandrulu kuda murisipotunnaru .
Baga rasaru, Journalist uncle!
Daadaapu andaru connect ayye yee jaadyaanni chaalaa chakkagaa humorousgaa present chesaaru. 'Annayya gaaru' episode naa anubhavam nunche raasaaremo annantha baagaa undi. :-))) Good one.
ha ha .. nice article . gurajada ankul u !!! super
valli says
telugu bhashaki vayasu untundi. maava, mavayya, maavagaaru. sambhandam okate ayina, vayasutho paatu pilupu. inglish ki ee soulabhyam ledu. adhi samasya. oka sarada sanghatana. chinnappudu, maa amma , nannu , ore akkayyanu callagy nunchi piluchukura andi. nenu velli akkada , maa akkayya kavali ani adiga. mee akkayya paeru chepte pampistaamani vaallu , nenu tella moham, vaallu navvulu. madrasu mavayya ane vaallam. aayana paeru inta varaku teledu!yu
saayi says
bhaavavyakteekarana samasya laaga idhi varusa vyakteekarana samasya
Idi dr.jadish garidi kada, post chesinappudu you should mention his name
aayanade postu, tana paeru mension cheyaledani enduku anukunnaru..? pakkaga tana peruthone share chestanu
KB.RAMMOHAN says
ee sandarbangaa kaakinaadalo homio dactor aakella kameshwararao gaaru gurtukostunnaru. dhilli nunchi vachina tana pillalaku andarnee varusalu petti pilavaalani, ala vavivarasa teliyanivaallayite ankul ani pilavaalani, evaraina sare kurcheelo koorchobetti maryaadagaa vyavaharinchaalani kramasikshana neerpinchaaru. pillalu alaage buddhigaa nadavadam modalu pettaaru. okaroju ayana intlo laeni samayamlo mushtivaalliddaru raavadamtho vaallanu lopali pilichi koorchobetti manchineellistaamani lopali velli vacheloga chetikandina vaatitho udaayinchesaaru. ayithe dactor gaaru tirigivacchaaka ayyo paapam mana mushtankul, mushtanty manchineellu tagakundane vellipoyaaru" ani aavedana vyaktam chesaru. tiiraa chuste vaallu tama chetiki andina vastuvulu pattukellinattu gurtinchaaru. ee madhya chetta poguchesukuni vellevaallanu kuudaa pillalu maryaadagaa chettankulu, chettaaantii ani maryaada chestundadam saradaagaa untundi.